**Seimo narės Rimos Baškienės pranešimas spaudai: Seimo Šiaulių krašto bičiulių parlamentinė grupė tęsia savo veiklą**

2009 m. sausio 14 d. pranešimas VIR

     2004-2008 metų Seimo kadencijoje buvo įkurta Seimo Šiaulių krašto bičiulių parlamentinė grupė, kurioje dirbo Seimo nariai išrinkti Šiaulių krašte ar kitaip susijusius su šio kraštu. Seimo Šiaulių krašto bičiulių parlamentinei grupei pirmininkavo grupės įkūrėjas Seimo narys Valerijus Simulik, vėliau rotacijos principu Seimo nariai Rimantas Bašys, Jonas Juozapaitis.

    2009 m. sausio 14 d. 9 val. Seimo Baltijos Asamblėjos salėje įvyko Seimo Šiaulių krašto bičiulių parlamentinės grupės susirinkimas.Grupės pirmininkas Jonas Juozapaitis pateikė ataskaitą apie pastarųjų metų grupės veiklą, atkreipdamas dėmesį į Seimo narių ir šio krašto merų, įvairių institucijų vadovų bendradarbiavimo svarbą, sprendžiant Šiaulių kraštui aktualias problemas. Nutarta ir šioje Seimo kadencijoje tęsti Seimo Šiaulių krašto bičiulių parlamentinės grupės veiklą, kviečiant įsijungti į bendrą darbą visus su Šiaulių kraštu susijusius parlamentarus.

Seimo Šiaulių krašto bičiulių parlamentinės grupės pirmininke išrinkta Seimo narė Rima Baškienė, pirmininkės pavaduotoju- Seimo narys Edvardas Žakaris.

Pirmasis Seimo Šiaulių krašto bičiulių parlamentinės grupės susirinkimas kartu su Šiaulių apskrities viršininku, apskrities savivaldybių merais numatytas 2009 m. sausio 27 d. Šiauliose, Šiaulių apskrities viršininko administracijos rengiamo forumo "Šiaulių regionas: dabartis ir ateities galimybės" metu.

*Seimo narė Rima Baškienė*

*Daugiau informacijos telefonu: 8 698 42173*